Diari Oficial de la Generalitat Valenciana


Sumari del DOGV 9929, del 04-09-2024 (2024/7740)

RESOLUCIÓ de 23 de juliol de 2024, del Rectorat, per la qual es nomena funcionari de carrera, pel sistema general d’accés lliure, de l'escala bàsica de laboratoris de Ciències i Tecnològics, d'aquesta universitat.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9929

Data del DOGV
:   04-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/7740

CVE
:   PFRV-O-9009-8791

Data del document
:   23-07-2024

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * Universitat d'Alacant

Vista la proposta formulada pel Tribunal Qualificador de les proves selectives per a l'ingrés en l'escala bàsica de laboratoris de Ciències i Tecnològics, pel sistema general d'accés lliure, per a ocupar llocs d'especialista tècnic/a, de la Universitat d’Alacant, convocada per Resolució de 31 de gener de 2024 (DOGV de 08.02.2024) referència C01/24, i verificada la concurrència dels requisits exigits en les bases de la convocatòria.

L'esmentada Resolució fa referència a l'escala d'oficials-especialistes de l'itinerari professional d'administració especial laboratoris d’instrumentació científica, si bé el nomenament es realitza en l'escala bàsica de laboratoris de Ciències i Tecnològics, segons la Resolució de 27 de maig de 2024, del Rectorat de la Universitat d'Alacant, per la qual es fa pública l'ordenació de les escales pròpies del personal tècnic, de gestió i d'administració i serveis de la Universitat d'Alacant. (DOGV de 05.06.2024).

Este rectorat, de conformitat amb el que disposa l'article 64, lletra f), de l’Estatut d'aquesta Universitat, aprovat pel Decret de 3 de febrer de 2012, del Consell de la Generalitat Valenciana (BOE de 27 de febrer de 2012) i a proposta del Tribunal Qualificador:

RESOL

*Primer*

Nomenar funcionari de carrera de l'escala bàsica de laboratoris de Ciències i Tecnològics, de la Universitat d’Alacant, al personal aspirant aprovat que es relaciona en l'annex I d’aquesta resolució.

*Segon*

La presa de possessió l’haurà d’efectuar davant la rectora de la universitat en el termini d’un mes comptador a partir de l’endemà de la publicació d’aquesta resolució en el *Diari Oficial de la Generalitat Valenciana*.

*Tercer*

De conformitat amb el que es disposa en l'article 13 del Real Decret 598/1985, de 30 d'abril, i en l'article 10 de la Llei 53/1984, de 26 de desembre, d'incompatibilitats del personal al servei de les Administracions Públiques, el personal objecte del present nomenament, per a prendre possessió, haurà de realitzar la declaració a què es refereix el primer dels preceptes citats o l'adopció o sol·licitud de compatibilitat previstos en l'article 10 de la Llei 53/1984.

*Quart*

La diligència de presa de possessió haurà de formalitzar-se d'acord amb el que es disposa en la Resolució de la Secretaria d'Estat per a l'Administració Pública de 29 de maig de 1985 (BOE de 24 de juny), per la que s'estableix el model de títol de personal funcionari.

*Cinquè*

Contra aquesta resolució, que esgota la via administrativa, es pot interposar recurs en la via contenciosa administrativa davant de la Sala Contenciosa Administrativa del Tribunal Superior de Justícia de la Comunitat Valenciana, segons les competències que estableix l'art. 10.1.J, en el termini de dos mesos previst en l'art. 46 i sense comunicació d'interposició prèvia, a l’empara de la disposició derogatòria segona, tot això referit a la Llei 29/1998 de 13 de juliol, reguladora de la Jurisdicció contenciosa administrativa.

ANNEX I

*Accés lliure*

Escala bàsica de Laboratoris de Ciències i Tecnològics, pel sistema general d'accés lliure, de la Universitat d'Alacant

|  |  |  |
| --- | --- | --- |
| *Núm. Registre Personal* | *Cognoms i Nom* | *Destinació Universitat / Província* |
| \*\*\*6536\*\*\* A0313 | Baeza Ortega, Pedro | Alacant |

  
  

Alacant, 23 de juliol de 2024

(La rectora, p. d. R 07.06.2023)

Julio Marcelo García Mora

Gerent